रालेगण पहुंचे अन्ना, अनशन की मिली इजाजत  
अन्ना हजारे अपने गांव रालेगण सिद्धी पहुंच गए हैं। अन्ना को पहले के कायर्क्रम के मुताबिक हैदराबाद और इसके बाद दिल्ली आना था…
संसद में लोकपाल बिल पेश किए जाने की तारीख पर अनिश्चितता के बाद दिल्ली आने की अपनी योजना में बदलाव करते हुए अन्ना हजारे अब अपने गांव रालेगण सिद्धी पहुंच गए हैं।   अन्ना को पहले के कायर्क्रम के मुताबिक हैदराबाद और इसके बाद दिल्ली आना था… यह भी कहा जा रहा था कि अन्ना लोकपाल बिल संसद में रखे जाने के दौरान संसद की विज़िटर गैलरी में मौजूद रहना चाहते हैं लेकिन अन्ना के सहयोगी सुरेश पठारे के मुताबिक अन्ना अपने गांव में 3−4 दिन आराम करेंगे। साथ ही अन्ना टीवी पर संसद की कार्यवाही देखेंगे।  दूसरी ओर, अन्ना हजारे के इंडिया अगेंस्ट करप्शन अभियान के एक सूत्र ने बताया कि मुंबई महानगर क्षेत्र विकास प्राधिकरण (एमएमआरडीए) ने बांद्रा-कुर्ला कांप्लेक्स में अपने मैदान का इस्तेमाल करने की इजाजत शुरुआत में 15 दिन के लिए दे दी है।